ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
দেশে বর্তমানে চিকিৎসাধীন কোভিড সংক্রমিত ৩,৩১,১৪৬ জন
মোট সংক্রমিতের এক-তৃতীয়াংশ বর্তমানে চিকিৎসাধীন
৬ লক্ষ ১০ হাজার জনের বেশি সংক্রমিত সুস্থ হয়েছেন
নয়াদিল্লি, ১৬ জুলাই, ২০২০
রাজ্য এবং কেন্দ্রশাসিত অঞ্চলগুলির সঙ্গে কেন্দ্র একযোগে সক্রিয় এবং সচেতনভাবে বিভিন্ন উদ্যোগ গ্রহণের ফলে দেশ জুড়ে কোভিড-১৯ মহামারীর যথাযথভাবে মোকাবিলা করা সম্ভব হচ্ছে। প্রতিদিন সর্বোচ্চ স্তরে বিভিন্ন উদ্যোগ নিয়ে পর্যালোচনার কাজ চলছে।
কোভিড মোকাবিলায় গৃহীত নানা পদক্ষেপের ফলে চিকিৎসাধীন সংক্রমিতের সংখ্যা ক্রমশ হ্রাস পাচ্ছে। আজকের হিসেবে মাত্র ৩,৩১,১৪৬ জন চিকিৎসাধীন। মোট সংক্রমিতের এক-তৃতীয়াংশের কিছু বেশি - ৩৪.১৮ শতাংশ বর্তমানে চিকিৎসাধীন। বাড়ি বাড়ি সমীক্ষা, বিভিন্ন লক্ষণ দেখে চিকিৎসার ব্যবস্থা করা, কন্টেনমেন্ট এলাকায় নজরদারি, সংক্রমিতদের সংস্পর্শে যাঁরা যাঁরা এসেছেন তাঁদের খেয়াল রাখা, নমুনা পরীক্ষার সংখ্যা বাড়ানো, মাঝারি এবং তীব্র সংক্রমিতদের যথাযথ চিকিৎসার ব্যবস্থা করা সহ বিভিন্ন সময়োচিত পদক্ষেপের জন্য দেশ জুড়ে কোভিড-১৯ মহামারীর সংক্রমণ আয়ত্ত্বের মধ্যে রয়েছে। সংক্রমিতরা দ্রুত সুস্থ হয়ে উঠছেন।
রাজ্য ও কেন্দ্রশাসিত অঞ্চলগুলির সঙ্গে কেন্দ্রীয় সরকার যৌথভাবে নমুনা পরীক্ষা, স্বাস্থ্য পরিকাঠামো, সারি এবং আইএলআই সংক্রমিতদের নজরদারি, প্রবীণ নাগরিকদের প্রতি বিশেষ খেয়াল রাখা এবং যাঁরা আগে থেকেই নানা জটিল অসুখে ভুগছেন, তাঁদের যথাযথ চিকিৎসার ব্যবস্থা করায় সারা দেশে আরোগ্য লাভের হার বৃদ্ধি পাচ্ছে।
জুন মাসের মাঝামাঝি সময়ে দেশে সুস্থ হয়ে ওঠার হার ছিল ৫০ শতাংশ। এই হার ক্রমশ বৃদ্ধি পাচ্ছে। অন্যদিকে, সংক্রমিতের হারও ক্রমশ হ্রাস পাচ্ছে। বর্তমানে ৬৩.২৫ শতাংশ কোভিড সংক্রমিত সুস্থ হয়ে উঠেছেন। একইসঙ্গে, জুন মাসের মাঝামাঝি সময়ে যেখানে চিকিৎসাধীন ব্যক্তি ছিলেন ৪৫ শতাংশ, বর্তমানে সেই সংখ্যা কমে ৩৪.১৮ শতাংশ হয়েছে।
গত ২৪ ঘন্টায় ২০,৭৮৩ জন সুস্থ হয়ে উঠেছেন। এর ফলে, সারা দেশে সুস্থ হয়ে ওঠার সংখ্যা ৬,১২,৮১৪। চিকিৎসাধীন ব্যক্তির থেকে সুস্থ হয়ে উঠেছেন ২,৮১,৬৬৮ জন বেশি।
বর্তমানে দেশে ১,৩৮১টি কোভিড নির্ধারিত হাসপাতাল রয়েছে। ৩,১০০টি কোভিড স্বাস্থ্যকেন্দ্র আছে। দেশে কোভিড সংক্রমিতদের জন্য কেয়ার সেন্টারের সংখ্যা ১০,৩৬৭টি। সারা দেশে ৪৬,৬৬৬টি আইসিইউ বেডের ব্যবস্থা করা হয়েছে।
দেশের কয়েকটি জায়গা বাদ দিলে কেন্দ্র এবং রাজ্যগুলির সমন্বিত প্রয়াসে কোভিড সংক্রমণের হার বেশ কম। মহারাষ্ট্র এবং তামিলনাড়ু - এই দুটি রাজ্যে দেশে মোট সংক্রমিতের ৪৮.১৫ শতাংশ রয়েছেন। ৩৬টি রাজ্য এবং কেন্দ্রশাসিত অঞ্চলের মধ্যে মাত্র ১০টি রাজ্য এবং কেন্দ্রশাসিত অঞ্চলে মোট সংক্রমণের ৮৪.৬২ শতাংশ সংক্রমিত আছেন। কেন্দ্র সংশ্লিষ্ট রাজ্যগুলির সঙ্গে কন্টেনমেন্ট এলাকার ব্যবস্থাপনা ও সংক্রমিতদের যথাযথ চিকিৎসা নিশ্চিত করার জন্য নানা ব্যবস্থা নিয়েছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB/DM
স্বাস্থ্যওপরিবারকল্যাণমন্ত্রক
কোভিড ত্রাণ বিষয়ে সর্বশেষ তথ্য
নতুন দিল্লি, ৩০ মে, ২০২১
ভারত সরকার আন্তর্জাতিক সহযোগিতা হিসেবে গত ২৭-শে এপ্রিল থেকে বিভিন্ন দেশের মাধ্যমে কোভিড সংক্রান্ত ত্রাণ সামগ্রী সংগ্রহ করে চলেছে । এইসব চিকিৎসা সংক্রান্ত ত্রাণ সামগ্রী দ্রুত রাজ্য ও কেন্দ্রশাসিত অঞ্চলে পাঠানো হচ্ছে । এপর্যন্ত ভারত ১৮,২৬৫টি অক্সিজেন কনসেনট্রেটর, ১৯,০৮৫টি অক্সিজেন সিলিন্ডার, ১৯টি অক্সিজেন জেনারেশন প্ল্যান্ট, ১৫,২৫৬টি ভেন্টিলেটর/বাইপ্যাপ, ৭.৭ লক্ষ রেমডেসেভির ভয়েল, ১২ লক্ষ ফবিপেরাবির ট্যাবলেট পেয়েছে । এই আন্তর্জাতিক চিকিৎসা সংক্রান্ত ত্রাণ সামগ্রীগুলি সড়ক এবং আকাশপথে সংশ্লিষ্ট রাজ্য ও কেন্দ্রশাসিত অঞ্চলে পাঠানো হয়েছে।
দক্ষিণ কোরিয়া, সাংহাইতে অবস্থিত ভারতীয় সম্প্রদায়, ভারত ও বাহরিন সংস্থা এবং সংযুক্ত আরব আমিরশাহীতে অবস্থিত ভারতীয় বাণিজ্যিক ও পেশাদারি গোষ্ঠীর কাছ থেকে গত ২৭ ও ২৯-শে মে বৃহৎ আকারে করোনা সংক্রান্ত চিকিৎসা সামগ্রী দেশে এসে পৌঁছেছে ।
কেন্দ্রীয় স্বাস্থ্য মন্ত্রক প্রতিনিয়ত এই ত্রাণ সহয়তার বিষয়ের ওপর নজর রাখছে । ভারতে এসে পৌঁছোনো এই চিকিৎসা সরঞ্জামগুলি দ্রুত রাজ্য ও কেন্দ্রীয়শাসিত অঞ্চলে সরবরাহ করা হচ্ছে । বিদেশ থেকে পাওয়া এই সাহায্য যাতে সঠিকভাবে সংশ্লিষ্ট রাজ্যে পৌঁছে দেওয়া যায়, তার জন্য কেন্দ্রীয় স্বাস্থ্য মন্ত্রক একটি সমন্বয়কারী গোষ্ঠী গঠন করেছে । গত ২৬-শে এপ্রিল থেকে এই গোষ্ঠী কাজ শুরু হয়েছে । গত ২ মে স্বাস্থ্য মন্ত্রক একটি স্টান্ডার্ড অপারেটিং প্রসিডিওর তৈরি করেছে ।
CG/SS/RAB
(Visitor Counter : 103
বিজ্ঞানওপ্রযুক্তিমন্ত্রক
দেশ জুড়ে সার্স-কোভ-২-এর ১,০০০টি জিন বিন্যাসের কাজ সফলভাবে শেষ করার ঘোষনা করেছেন ডঃ হর্ষ বর্ধন
নয়াদিল্লি, ১ আগস্ট, ২০২০
কেন্দ্রীয় বিজ্ঞান ও প্রযুক্তি, স্বাস্থ্য ও পরিবারকল্যাণ এবং ভূ-বিজ্ঞান দপ্তরের মন্ত্রী ডঃ হর্ষ বর্ধন আজ জানিয়েছেন দেশজুড়ে সার্স-কোভ-২-এর ১,০০০টি জিন বিন্যাসের কাজ সফলভাবে সম্পন্ন হয়েছে। তিনি জৈবপ্রযুক্তি দপ্তরের একটি পর্যালোচনা বৈঠকে যোগ দিয়েছিলেন । এই বৈঠকে কোভিড-১৯-এর বিষয়ে বিভিন্ন গবেষণামূলক কাজ নিয়ে আলোচনা হয়েছে।
ডঃ বর্ধন, দেশের সবথেকে বড় কোভিড-১৯-এর জন্য জৈব সংগ্রহশালার কাজের সূচনা করেছেন। জৈবপ্রযুক্তি দপ্তর রেকর্ড সময়ে পাঁচটি কেন্দ্রে এ সংক্রান্ত নেটওয়ার্ক গড়ে তুলেছে। এই পাঁচটি কেন্দ্র হল – ফরিদাবাদের ট্রান্সলেশনাল হেলথ সায়েন্স অ্যান্ড টেকনলজি ইনস্টিটিউট, ভুবনেশ্বরের ইনস্টিটিউট অফ লাইফ সায়েন্স, নতুন দিল্লির ইনস্টিটিউট অফ লিভার অ্যান্ড বাইলিয়ারি সায়েন্সেস, পুণের ন্যাশনাল সেন্টার ফর সেল সায়েন্স এবং ব্যাঙ্গালোরের ইনস্টিটিউট অফ সেল সায়েন্স অ্যান্ড রিজেনারেটিভ মেডিসিন। ডঃ বর্ধন এই প্রকল্পের জন্য সংশ্লিষ্ট সকলের নিরলস প্রয়াসের ভূয়সী প্রশংসা করেছেন। তিনি জানিয়েছেন, দেশে বর্তমানে কোভিড-১৯-এর ভ্যাক্সিন নিয়ে ১৬টি সংস্থা বিভিন্ন পর্যায়ে কাজ করছে। এর মধ্যে বিসিজি টিকা তৃতীয় পর্যায়ের পরীক্ষামূলক স্তরে রয়েছে। এছাড়াও জাইরাস ক্যাডিলার ডিএনএ ভ্যাক্সিন প্রথম এবং দ্বিতীয় পর্যায়ে রয়েছে। জৈবপ্রযুক্তি দপ্তর দেশ জুড়ে সার্স-কোভ-২-এর জিন বিন্যাসের কাজটি মে মাসে শুরু করেছিল। এর জন্য পশ্চিমবঙ্গের কল্যাণীর ন্যাশনাল ইনস্টিটিউট অফ বায়োমেডিকেল জেনোমিক্সকে সমন্বয়ের দায়িত্ব দেওয়া হয়। এ কাজে দেশের বিভিন্ন প্রতিষ্ঠান সাহায্য করেছে। তার মধ্যে উল্লেখযোগ্য হল – কলকাতার ন্যাশনাল ইনস্টিটিউট অফ কলেরা অ্যান্ড এন্টেরিক ডিজিজ, ইনস্টিটিউট অফ পোস্ট-গ্র্যাজুয়েট মেডিকেল এডুকেশন অ্যান্ড রিসার্চ সহ একাধিক প্রতিষ্ঠান। জৈবপ্রযুক্তি দপ্তর কোভিড-১৯-এর জৈব পদার্থের সংগ্রহশালা তৈরি করার জন্য প্রয়োজনীয় উদ্যোগ গ্রহণ করেছে। এ পর্যন্ত পাঁচটি কেন্দ্র থেকে ৪৪,৪৫২টি নমুনা সংগ্রহ করা হয়েছে। এই দপ্তর আত্মনির্ভরতার দিকে এগিয়ে চলার জন্য বিভিন্ন পদক্ষেপ গ্রহণ করেছে। ইতিমধ্যেই ৫ লক্ষ আরটি-পিসিআর ডায়াগনস্টিক কিট প্রতিদিন তৈরি করা হচ্ছে। কৃত্রিম মেধার সাহায্যে রোগ নির্ণয় সংক্রান্ত চারটি প্রযুক্তি বিভিন্ন বাণিজ্যিক সংস্থাকে হস্তান্তরিত করা হয়েছে। এই সংস্থাগুলি এখন এই কিট তৈরির কাজ করবে।
(CG/CB/DM
মানবসম্পদবিকাশমন্ত্রক
স্কুলের নিরাপত্তা সংক্রান্ত জাতীয় বিপর্যয় মোকাবিলা নির্দেশিকা সম্বন্ধে মানবসম্পদ উন্নয়ন মন্ত্রক প্রত্যেকটি রাজ্য ও কেন্দ্রশাসিত অঞ্চলে চিঠি পাঠিয়েছে
নয়াদিল্লি, ১৬ জুলাই, ২০১৯
এনসিইআরটি-র তৈরি করা জাতীয় পাঠ্যসূচি পরিকাঠামো, ২০০৫-এ কর্মসূচিতে স্কুলের পাঠ্যসূচির বিভিন্ন বিষয়ের মধ্যে স্কুল শিক্ষার বিভিন্ন পর্যায়ে সাধারণ ও মনুষ্য সৃষ্ট বিপর্যয় মোকাবিলা সম্বন্ধে সচেতনতা সৃষ্টি ও নিয়ন্ত্রণের বিষয়ে শিক্ষাদানের ওপর গুরুত্ব আরোপ করা হয়েছে। স্কুলে বিপর্যয় মোকাবিলা ও প্রাকৃতিক দুর্যোগকে পৃথক বিষয় হিসেবে পড়ানো হয়না, বরঞ্চ বিভিন্ন বিষয়, যেমন- সমাজ বিজ্ঞান ও উচ্চপ্রাথমিক, মাধ্যমিক ও উচ্চমাধ্যমিক স্তরে বিজ্ঞানের পাঠ্যসূচির মধ্যে রাখা হয়। শিক্ষার বিষয়টি সংবিধানে কেন্দ্র ও রাজ্যের যুগ্ম তালিকাভুক্ত হওয়ার দরুন বেশিরভাগ স্কুলই সংশ্লিষ্ট রাজ্য বা কেন্দ্রশাসিত অঞ্চলের আওতাধীন হয়ে থাকে।
মানবসম্পদ উন্নয়ন মন্ত্রকের স্কুল শিক্ষা ও স্বাক্ষরতা দপ্তর পয়লা সেপ্টেম্বর ২০১৭ তারিখে প্রত্যেকটি রাজ্য ও কেন্দ্রশাসিত অঞ্চলকে চিঠির মাধ্যমে স্কুলের নিরাপত্তা সংক্রান্ত জাতীয় বিপর্যয় মোকাবিলা পরিচালন সম্বন্ধে নির্দেশিকা পাঠিয়েছে। এতে জোর দিয়ে বলা হয়েছে যে জাতীয় বিপর্যয় মোকাবিলা পরিচালন কর্তৃপক্ষের তৈরি করা স্কুল নিরাপত্তা নীতি ২০১৬র অন্তর্গত নীতি-নির্দেশিকাগুলি সবসময় মেনে চলতে হবে। এই নীতি-নির্দেশিকায় বলা হয়েছে যে স্কুলে অগ্নিনির্বাপণ ব্যবস্হা ও খাদ্য সুরক্ষা সহ এই সংক্রান্ত বিষয়গুলিতে স্কুল নিয়ন্ত্রণ কমিটিকে ত্রৈমাসিক নিরাপত্তার অডিট করতে হবে। এই নীতি-নির্দেশিকা মানবসম্পদ উন্নয়ন মন্ত্রকের ওয়েবসাইট www.mhrd.gov.in-তে রয়েছে।
জাতীয় শিশু অধিকার সুরক্ষা কমিশন স্কুলে শিশুদের নিরাপত্তা ও সুরক্ষা সম্বন্ধে নির্দেশাবলী তৈরি করেছে এবং স্কুল নিয়ন্ত্রণ কমিটি, অভিভাবক শিক্ষক অ্যাসোসিয়েশন সহ ব্লক, জেলা, রাজ্য ও জাতীয় স্তরে এই নির্দেশাবলীর রূপায়ণের ওপর নজরদারি করার জন্য একাধিক কর্তৃপক্ষকে চিহ্নিত করেছে। www.ncpcr.gov.in ওয়েবসাইটে এই সংক্রান্ত বিস্তারিত তথ্য রয়েছে। কেন্দ্রীয় বিদ্যালয় সংগঠন, নবোদয়া বিদ্যালয় সমিতি ও কেন্দ্রীয় তিব্বতী স্কুল প্রশাসনের অন্তর্গত স্কুলগুলিতে ছাত্রছাত্রীদের সুবিধার পরিস্হিতি মোকাবিলার নকল মহড়া প্রশিক্ষণ ও অগ্নিনির্বাপকের মতো যন্ত্রের ব্যবহারের শিক্ষা দেওয়া হয়।
লোকসভায় সোমবার এক প্রশ্নের লিখিত জবাবে এই তথ্য জানান, কেন্দ্রীয় মানবসম্পদ উন্নয়ন মন্ত্রী ডঃ রমেশ পোকরিয়াল ‘নিশাঙ্ক’
CG/SC/NS
(Visitor Counter : 293
প্রধানমন্ত্রীরদপ্তর
গুজরাটের মোধেরায় মোধেশ্বরী মাতা মন্দির দর্শন এবং পুজো প্রধানমন্ত্রীর
নয়াদিল্লি, ৯ অক্টোবর, ২০২২
প্রধানমন্ত্রী শ্রী নরেন্দ্র মোদী গুজরাটের মোধেরায় আজ মোধেশ্বরী মাতা মন্দির দর্শন করেন এবং পুজো দেন। সেখানে তিনি পৌঁছানো মাত্র তাঁকে অভিনন্দন জানানো হয়। গর্ভগৃহে অবস্থিত মোধেশ্বরী মাতার প্রতিমার কাছে করজোড়ে নত মস্তকে প্রধানমন্ত্রী আশীর্বাদ প্রার্থনা করেন।
প্রধানমন্ত্রীর সঙ্গে ছিলেন গুজরাটের মুখ্যমন্ত্রী শ্রী ভুপেন্দ্র প্যাটেল এবং সাংসদ শ্রী সি আর পাটিল।
আজ এর আগে প্রধানমন্ত্রী গুজরাটের মেহসানার মোধেরাতে ৩ হাজার ৯০০ কোটি টাকারও বেশি নানা প্রকল্পের শিলান্যাস এবং জাতির উদ্দেশে উৎসর্গ করেন। মোধেরাকে ভারতের প্রথম ২৪x৭ সৌরচালিত গ্রাম হিসাবে ঘোষণা করেন প্রধানমন্ত্রী।
PG/AB/NS
(
রেলমন্ত্রক
রেল যাত্রীদের সঙ্গে মত বিনিময়ের জন্য হিন্দি ভাষায় অনলাইন চ্যাটবট ‘আস্কদিশা’র উন্নতিসাধন
নয়াদিল্লী, ২১ ফেব্রুয়ারি, ২০২০
রেল যাত্রীদের ইন্টারনেট পরিষেবার মাধ্যমে বিভিন্ন বিষয়ে প্রশ্নের উত্তর দানের জন্য ভারতীয় রেল ২০১৮ সালের অক্টোবরে কৃত্রিম মেধাভিত্তিক ‘আস্কদিশা’ চ্যাটবট পরিষেবার সূচনা করেছিল। আইআইরসিটিসি-র www.irctctourism.com এবং www.irctc.co.in ওয়েবসাইট থেকে টিকিট কাটা এবং অন্যান্য বিষয়ে কোনও সমস্যা হলে এই পরিষেবার মাধ্যমে সমাধান করা সম্ভব। এতদিন যাত্রীরা ‘আস্কদিশা’ চ্যাটবটের পরিষেবা শুধুমাত্র ইংরাজি ভাষাতেই পেতেন। এবার থেকে এই পরিষেবা হিন্দি ভাষাতেও পাওয়া যাবে। ই-টিকিটিং-এর বিষয়ে কোনও সমস্যা হলে ‘আস্কদিশা’ চ্যাটবটের মাধ্যমে তার সমাধান করতে পারবেন যাত্রীরা। এই পরিষেবায় যাত্রীরা লিখিত আকারের পাশাপাশি ভয়েসের মাধ্যমে কোন প্রশ্নের উত্তর জানতে পারবেন। আগামীদিনে এই পরিষেবা অন্যান্য ভাষাতেও চালু করা হবে। এই ‘আস্কদিশা’ পরিষেবার মাধ্যমে যাত্রীরা টিকিট সংরক্ষণ, টিকিট বাতিল, যাত্রী ভাড়া, পিএনআর নম্বর, রানিং ট্রেনের অবস্হান, বিশ্রামাগার এবং পর্যটন স্হলের পণ্য সম্পর্কে বিভিন্ন তথ্যও জানতে পারবেন।
CG/ SS /NS
(Visitor Counter : 80
ক্ষুদ্র, অতিক্ষুদ্রওমাঝারিশিল্পমন্ত্রক
উদ্যোগ আধার পোর্টালে চলতি মাসের ১৫ তারিখ পর্যন্ত ৭৯,৬৫,৯৮৪ শিল্প সংস্থা নথিভুক্ত হয়েছে
নয়াদিল্লি, ২১ নভেম্বর, ২০১৯
কেন্দ্রীয় সরকার অতিক্ষুদ্র, ছোট ও মাঝারি শিল্পোদ্যোগীদের মধ্যে সচেতনতার প্রসারে একাধিক উদ্যোগ নিয়েছে। এ ধরনের উদ্যোগের অঙ্গ হিসেবে শিল্পোদ্যোগীদের নথিভুক্তিকরণ ও অন্যান্য সুযোগ-সুবিধা পাওয়ার ক্ষেত্রে উদ্যোগ আধার পোর্টাল চালু করেছে। এই পোর্টালে ২০১৪-১৫-তে ৪ লক্ষ ২৫ হাজার ৩৫৮টি সংস্থা নথিভুক্ত হয়েছিল। এই সংখ্যা ২০১৯-এর ১৫ নভেম্বর পর্যন্ত বেড়ে হয়েছে প্রায় ৭৯ লক্ষ ৬৫ হাজার ৯৮৪। লোকসভায় এক প্রশ্নের লিখিত জবাবে এই তথ্য জানান কেন্দ্রীয় অতিক্ষুদ্র, ছোট ও মাঝারি শিল্পোদ্যোগ মন্ত্রী শ্রী নীতিন গড়করি।
SSS/BD/DM
(Visitor Counter : 40
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী আদি কৃতিগাই উপলক্ষে প্রত্যেককে শুভেচ্ছা জানিয়েছেন।
নয়াদিল্লি, ২৩ জুলাই, ২০২২
প্রধানমন্ত্রী শ্রী নরেন্দ্র মোদী আদি কৃতিগাই উপলক্ষে প্রত্যেককে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন,
“আদি কৃতিগাই-এর এই শুভক্ষণে সকলকে আমার শুভেচ্ছা। ভগবান মুরুগা-র আশীর্বাদ আমাদের সকলের ওপর বর্ষিত হোক। তিনি সমাজে আমাদের সকলের সুস্বাস্থ্য ও সমৃদ্ধি নিশ্চিত করে থাকেন।”
PG/CB/DM/
(
প্রধানমন্ত্রীরদপ্তর
কৃষকদের কল্যাণ সুনিশ্চিতকরণ
গত ৯ বছর ধরে কৃষকদের কল্যাণে গৃহীত উদ্যোগের বিষয়গুলি সকলের সঙ্গে ভাগ করে নিয়েছেন প্রধানমন্ত্রী
নতুন দিল্লি, ২ জুন, ২০২৩
প্রধানমন্ত্রী শ্রী নরেন্দ্র মোদী গত ৯ বছরে কৃষকদের কল্যাণে গৃহীত বিভিন্ন উদ্যোগ সংক্রান্ত নিবন্ধ, ভিডিও, গ্রাফিক্স সহ নানা তথ্য সকলের সঙ্গে ভাগ করে নিয়েছেন।
ট্যুইট বার্তায় প্রধানমন্ত্রী বলেছেন :
"দেশের উন্নয়নে আমাদের কৃষকদের কঠোর পরিশ্রম অত্যন্ত গুরুত্বপূর্ণ। তাঁদের নিরলস প্রয়াস আমাদের খাদ্য সুরক্ষাকে নিশ্চিত করে। #9YearsEmpoweringAnnadatas-এর মাধ্যমে সংশ্লিষ্টক্ষেত্রের উন্নতির নতুন উচ্চতায় পৌঁছানো নিশ্চিত হয়েছে।"
CG/CB/AS/
(Visitor Counter : 55
মহাকাশদপ্তর
পিএসএলভি-সি৪৬’এর রিস্যাট-২বি উপগ্রহের সফল উৎক্ষেপন
নয়াদিল্লি, ২২ মে, ২০১৯
অন্ধ্রপ্রদেশের শ্রীহরিকোটার সতীশ ধাওয়ান মহাকাশ কেন্দ্র থেকে আজ রিস্যাট-২বি কৃত্রিম উপগ্রহ সফলভাবে উৎক্ষেপিত হয়েছে। ভারতের অক্ষীয় কৃত্রিম উপগ্রহ উৎক্ষেপন যান পিএসএলভি-সি৪৬ মেঘের আড়ালে নজরদারি করতে সক্ষম, ভূ-পর্যবেক্ষক কৃত্রিম উপগ্রহটিকে উৎক্ষেপন করল। শ্রীহরিকোটা থেকে এটি ছিল ৭২তম উৎক্ষেপন এবং প্রথম উৎক্ষেপন স্হল- ফার্স্ট লঞ্চ প্যাড থেকে ৩৬তম উৎক্ষেপন।
ভারতীয় সময় সকাল ৫.৩০এ ফার্স্ট লঞ্চ প্যাড থেকে পিএসএলভি-সি৪৬ উৎক্ষেপনের প্রক্রিয়া শুরু হয় এবং ১৫ মিনিট ২৫ সেকেন্ডের মধ্যে রিস্যাট-২বি-কে ৫৫৬ কিলোমিটার কক্ষপথে স্হাপন করে। উৎক্ষেপনযান থেকে আলাদা হওয়ার পর রিস্যাট-২বি স্বয়ংক্রিয়ভাবে সৌরশক্তির মাধ্যমে তার কাজ শুরু করে। বেঙ্গালুরুতে ইসরোর টেলিমেট্রি ট্র্যাকিং অ্যান্ড কম্যান্ড নেটওয়ার্ক-ইসট্র্যাক ওই উপগ্রহ নিয়ন্ত্রন করা শুরু করে।
রিস্যাট-২বি’র ওজন ৬১৫ কেজি। এই কৃত্রিম উপগ্রহটি কৃষি, বনাঞ্চল এবং দুর্যোগ মোকাবিলার ব্যবস্হাপনায় সাহায্য করবে।
ইসরোর চেয়ারম্যান ডঃ কে সিভান এই কৃত্রিম উপগ্রহ উৎক্ষেপনে সংশ্লিষ্ট সকলকে অভিনন্দন জানিয়েছেন। এই উৎক্ষেপনের সঙ্গে সঙ্গে পিএসএলভি জাতীয় এবং আন্তর্জাতিক স্তরের ৩৫৪টি কৃত্রিম উপগ্রহ উৎক্ষেপন করলো, যার মোট ওজন ৫০ টন।
ডঃ কে সিভন জানান, চন্ডীগড়ের অর্ধ-পরিবাহি গবেষণাগার-এসসিএল এবং ইসরোর তিরুভানন্তপুরমের জাড্য সংক্রান্ত গবেষকদের দল বিক্রম প্রসেসর এবং ইনারসিয়াল নেভিগেশন সিস্টেম তৈরি করেছে, যার মাধ্যমে এই উৎক্ষেপন সম্ভব হয়েছে। রিস্যাট-২বি কৃত্রিম উপগ্রহতে অত্যাধুনিক প্রযুক্তি ব্যবহার করা হয়েছে।
প্রায় ৫ হাজার দর্শকের উপস্হিতিতে এই উৎক্ষেপন প্রক্রিয়াটি সম্পন্ন হয়। এখন জনসাধারণ এই উৎক্ষেপন প্রক্রিয়াগুলি দেখতে পারেন।
ইসরো এখন ৯ই জুলাই থেকে ১৬ই জুলাই-এর মধ্যে চন্দ্রযান-২’এর উৎক্ষেপন নিয়ে কাজ করবে, যেটি ৬ই সেপ্টেম্বর চাঁদে পৌঁছাবে বলে আশা করা হচ্ছে।
CG/CB/NS
(Visitor Counter : 124
আয়ুষ
উত্তর-পূর্বে কৃষি ক্ষেত্রে অগ্রগতির জন্য কৃষিবিদদের নিয়ে গঠিত বিশেষজ্ঞ দলের সঙ্গে কেন্দ্রীয় মন্ত্রী শ্রী সর্বানন্দ সোনোয়ালের বৈঠক
নয়াদিল্লি, ২৭ ডিসেম্বর, ২০২১
কেন্দ্রীয় আয়ুষ, বন্দর, নৌ-পরিবহন এবং জলপথ মন্ত্রী শ্রী সর্বানন্দ সোনোয়াল রবিবার  আসামে উত্তর-পূর্বাঞ্চলে কৃষি ক্ষেত্রে অগ্রগতি তথা কৃষকদের কল্যাণে কৃষিবিদ এবং শিক্ষাবিদদের নিয়ে গঠিত বিশেষজ্ঞ দলের বৈঠক করেছেন। বিশেষজ্ঞ দলটি কেন্দ্রীয় মন্ত্রীকে বর্তমানে উত্তর-পূর্বাঞ্চলে চাষের ধরণ, আর্থিক বিকাশের পাশাপাশি, পরিবেশগত উপকারিতার বিষয় সম্পর্কে অবহিত করেন। জৈব-অজৈব পদ্ধতিতে চাষ এবং প্রাকৃতিক চাষের সঙ্গে সম্পর্কিত কৃষির বিভিন্ন দিক নিয়ে বৈঠকে আলোচনা হয়। উত্তর-পূর্বাঞ্চলে কৃষি ক্ষেত্রে সুস্থায়ী উন্নয়ন এবং আর্থিক বিকাশের দৃষ্টিকোণ থেকে মূল্যায়নও করা হয়। কৃষি ক্ষেত্রের বিকাশ, পরিবেশগত সুবিধা এবং আর্থিক অগ্রগতি পর্যালোচনা করা হয়। এই বিশেষজ্ঞ দলের নেতৃত্বে ছিলেন, আসামের কৃষি বিশ্ববিদ্যালয়ের উপাচার্য ডঃ বিদ্যুৎ ডেকা।
বৈঠকের পর কেন্দ্রীয় মন্ত্রী বিশেষজ্ঞ দলকে জৈব ও প্রাকৃতিক চাষের সম্ভাবনা সম্পর্কে একটি বিস্তারিত প্রতিবেদন তৈরি করার অনুরোধ জানান। তিনি বলেন, এর উপর ভিত্তি করে সরকার আগামী দিনে এ বিষয়ে পথ-নির্দেশিকা তৈরি করবে। উল্লেখ্য, আসামের কৃষি বিশ্ববিদ্যালয়ের তত্ত্বাবধানে জৈব চাষের পাশাপাশি, প্রকৃতিক চাষ এবং উত্তর-পূর্বাঞ্চলে কৃষি ক্ষেত্রে অগ্রগতির বিষয় নিয়ে প্রতিবেদন প্রস্তুত করা হয়।
শ্রী সোনোয়াল জানিয়েছেন, কৃষি ক্ষেত্রে সমস্যা সমাধানে আধুনিক প্রযুক্তির প্রয়োজন। আধুনিক ও প্রযুক্তি ও কৌশল ব্যবহার করে কৃষি ক্ষেত্রে উন্নয়ন সম্ভব। তবে, অবশ্যই পরিবেশগত ভারসাম্য বজায় রাখতে হবে। তবেই কৃষি ক্ষেত্র ও কৃষক সম্প্রদায় উপকৃত হবেন বলে মন্তব্য করেন তিনি। উত্তর-পূর্বাঞ্চলে আয়ুষ-ভিত্তিক শিল্প সম্প্রসারণের সম্ভাবনার দিকটিও তুলে ধরেন তিনি।
CG/SS/SB
(Visitor Counter : 116
জাহাজচলাচলমন্ত্রক
জিআরএসই এবং কলকাতায় শ্যামাপ্রসাদ মুখার্জী বন্দরের পক্ষ থেকে যৌথ ভাবে খিদিরপুর ড্রাই ডক ইউনিটের সূচনা
কলকাতা, ২ ডিসেম্বর, ২০২১
গার্ডেনরিচ শিপবিল্ডার্স অ্যান্ড ইঞ্জিনিয়ার্স লিমিটেড  এবং কলকাতায় শ্যামাপ্রসাদ মুখার্জী বন্দরের মধ্যে গত ৭ অক্টোবর স্বাক্ষরিত কনসেশন চুক্তির অঙ্গ হিসেবে গতকাল খিদিরপুর ড্রাই ডক ইউনিটের সূচনা হয়েছে। উল্লেখ করা যেতে পারে, খিদিপুরে বর্তমানে যে তিনটি ড্রাই ডক রয়েছে সেগুলির মানোন্নয়ন ও সদ্ব্যবহারের লক্ষ্যে কেন্দ্রীয় বন্দর, জাহাজ পরিবহণ ও জলপথ মন্ত্রী শ্রী সর্বানন্দ সোনওয়ালের উপস্থিতিতে কনসেশন চুক্তি স্বাক্ষরিত হয়। চু্ক্তি অনুযায়ী জিআরএসই এবং শ্যামাপ্রসাদ মুখার্জী বন্দর কর্তৃপক্ষ প্রতিরক্ষা ও বাণিজ্যিক উভয় ক্ষেত্রেই জাহাজ মেরামতে বাণিজ্যিক সুযোগ-সুবিধা খুঁজে বের করতে অভিনব অংশীদারিত্ব গড়ে তুলতে আগ্রহী হয়। এধরণের উদ্যোগ উভয় পক্ষের রাজস্ব বৃদ্ধির পাশাপাশি দক্ষতা বৃদ্ধি, পরিকাঠামো উন্নয়ন এবং কলকাতা ও সংলগ্ন এলাকায় কর্মসংস্থান সৃষ্টিতে সাহায্য করবে।
জিআরএসই-র চেয়ারম্যান তথা ম্যানেজিং ডায়রেক্টর শ্রী ভি কে সাক্সেনা বলেছেন, দেশে নৌ-বাণিজ্য ক্ষেত্রে বিনিয়োগের প্রসারে দুই প্রতিষ্ঠানের মধ্যে এই চুক্তি সার্বিক বিকাশে গুরুত্বপূর্ণ ভূমিকা নেবে এবং খিদিরপুরে ৩টি ড্রাই ডকের ব্যবহার আরও বৃদ্ধি পাবে। উল্লেখ করা যেতে পারে, হুগলী নদীতে এবং ভারত - বাংলাদেশ জাহাজ পরিবহণ রুটে প্রায় ৪০০ জাহাজ যাতায়াত করে। সেদিক থেকে এই ড্রাই ডকগুলি এধরণের জাহাজের মেরামতের ক্ষেত্রে গুরুত্বপূর্ণ হয়ে উঠতে পারে। তিনি আরও জানান, জিআরএসই এখনও পর্যন্ত ১০৭টির বেশি যুদ্ধজাহাজ এবং ৭৮৮টি প্ল্যাটফর্ম নির্মাণ করেছে। সেদিক থেকে এই ড্রাই ডকগুলির সদ্ব্যবহারে জিআরএসই-র অভিজ্ঞতাও তাৎপর্যপূর্ণ হয়ে উঠবে।
দুই প্রতিষ্ঠানের সহযোগিতায় নবগঠিত খিদিরপুর ড্রাই ডক ইউনিটের গুরুত্বের কথা উল্লেখ করে শ্যামাপ্রসাদ মুখার্জী বন্দর কর্তৃপক্ষের চেয়ারম্যান শ্রী বিনিত কুমার বলেন, এই চুক্তির উদ্দেশ্যই হল বাণিজ্যিক জাহাজ মেরামত এবং দেশের পূর্বাঞ্চলে অভ্যন্তরীণ জলপথগুলির প্রসার ঘটানো। রাজস্ব বৃদ্ধির দিক থেকেও দুই প্রতিষ্ঠানের মধ্যে এই সহযোগিতা অত্যন্ত লাভজনক হয়ে উঠবে। শ্রী কুমার জানান, খিদিরপুরে নেতাজী সুভাষ ডকটি ২০১৯ থেকে সাফল্যের সঙ্গে পরিচালনা করছে কোচিন শিপইয়ার্ড লিমিটেডের সংস্থা কোচিন - কলকাতা শিপ রিপেয়ার ইউনিট। শ্যামাপ্রসাদ মুখার্জী বন্দরে উপযুক্ত পরিকাঠামো গড়ে তোলার ফলে জাহাজ মেরামত ব্যবস্থার পুনরুজ্জীবন ঘটেছে এবং জিআরএসই-র সঙ্গে এই উদ্যোগ ড্রাই ডকগুলিতে পরিকাঠামো গড়ে তুলতে সুদূরপ্রসারী ভূমিকা নেবে বলেও শ্রী কুমার জানান।
CG/BD/AS/
(Visitor Counter : 13
প্রতিরক্ষামন্ত্রক
ভারত-বাংলাদেশ যৌথ সেনা মহড়া সম্প্রীতি-২০১৯-এর সমাপ্তি অনুষ্ঠান
নয়াদিল্লি, ১৪ মার্চ, ২০১৯
ভারত-বাংলাদেশ সেনাবাহিনীর যৌথ মহড়া সম্প্রীতি-২০১৯ বাংলাদেশের টাঙ্গাইল-এ আজ শেষ হল। ভারতীয় সেনাবাহিনীর রাজপুতানা রাইফেল্সের নবম ব্যাটেলিয়ান এবং বাংলাদেশ সেনাবাহিনীর ইস্টবেঙ্গল ব্যাটেলিয়ানের ৩৬ নম্বর কোম্পানি এই মহড়ায় অংশ নেয়। বাংলাদেশে নিযুক্ত ভারতীয় রাষ্ট্রদূত শ্রীমতি রিভা গাঙ্গুলি দাস সমাপ্তি অনুষ্ঠানে দুই দেশের মধ্যে বিশেষ সম্পর্কের কথা তুলে ধরেন।
২০০৯ সাল থেকে সম্প্রীতি নামের এই সিরিজটি শুরু হয়েছে। চলতি বছর সম্প্রীতির এটি অষ্টম পর্ব। ভারত এবং বাংলাদেশ সেনাবাহিনীর মধ্যে সমন্বয়, আন্তঃ-পরিচালন ব্যবস্হা জোরদার করা সম্প্রীতির মূল উদ্দেশ্য। বাংলাদেশের টাঙ্গাইল-এ উভয় দেশের-ই এটি চতুর্থ মহড়া। দুই বাহিনী এই মহড়ায় সামরিক নানা ব্যায়াম নিজেদের জন্য বিনিময় করে। উভয় বাহিনীর কমান্ডার এবং স্টাফ অফিসাররা এতে অংশ নেয়। তাঁরা বাস্তব পরিস্হিতিতে গোয়েন্দা তথ্য সংগ্রহ, বিভিন্ন পর্যায়ের প্রশিক্ষণ নিয়ে একযোগ কাজ করেন।
সমাপ্তি অনুষ্ঠানে টাঙ্গাইল-এ বঙ্গবন্ধু সেনানিবাস ক্যান্টনমেন্টে যৌথ প্রশিক্ষণের আয়োজন করা হয়েছিল, যেখানে দুই বাহিনীর সদস্যরা নানা পরিকল্পনা বাস্তবায়িত করেন। সমাপ্তি অধিবেশনে দুই বাহিনীর প্রবীন আধিকারিকরা উপস্হিত ছিলেন। এখানে প্রশিক্ষণের পাশাপাশি, ভলিবল, বাস্কেটবল ম্যাচ-সহ বন্ধুত্বপূর্ণ নানা কর্মসূচি নেওয়া হয়। ভারত-বাংলাদেশ যৌথ মহড়ার শেষে একটি দৃষ্টি আকর্ষনী কুচকাওয়াজ এবং স্মরণিকা আদান-প্রদান করা হয়।
CG/CB/NS
(Visitor Counter : 261
উত্তর-পূর্বাঞ্চলেরউন্নয়নসংক্রান্তমন্ত্রক
উত্তর-পূর্বাঞ্চলীয় রাজ্যে মহামারীর কারণে অর্থনৈতিক ক্ষতি
নতুন দিল্লি, ১৬ সেপ্টেম্বর, ২০২০
উত্তর-পূর্বাঞ্চল উন্নয়ন মন্ত্রকের স্বাধীন দায়িত্বপ্রাপ্ত, প্রধানমন্ত্রীর দপ্তর, কর্মীবর্গ, গণ অভিযোগ, পেনশন, আণবিক শক্তি এবং মহাকাশ দপ্তরের প্রতিমন্ত্রী ডঃ জিতেন্দ্র সিং আজ লোকসভায় এক লিখিত উত্তরে জানিয়েছেন, আসাম সহ উত্তর-পূর্বাঞ্চলীয় রাজ্যে মহামারীর সময় সাহায্যের জন্য ভারত সরকার একাধিক পদক্ষেপ গ্রহণ করেছে। কোভিড-১৯ জরুরি মোকাবিলা এবং স্বাস্থ্য ব্যবস্থাপনা প্রস্তুতি বিষয়ক আর্থিক প্যাকেজের অঙ্গ হিসেবে উত্তর-পূর্বাঞ্চলীয় রাজ্যগুলিকে পরীক্ষার সুবিধা বৃদ্ধি, হাসপাতালের পরিকাঠামো উন্নয়ন, প্রয়োজনীয় চিকিৎসা সরঞ্জাম, ওষুধ এবং অন্যান্য সামগ্রী কেনার পাশাপাশি নজরদারির কাজ পরিচালনা করতে বিশেষ সহায়তা প্রদান করা হয়েছে। বিশেষ এবং সহায়তামূলক আর্থিক প্যাকেজ যেমন – আত্মনির্ভর প্যাকেজ, প্রধানমন্ত্রী গরীব কল্যাণ যোজনা, প্রধানমন্ত্রী গরীব কল্যাণ রোজগার অভিযান, অতিক্ষুদ্র, ক্ষুদ্র মাঝারি শিল্পোদ্যোগ সংস্থাগুলির সাহায্য প্রদান, এমজিএনআরজিএস-এর আওতায় বরাদ্দ বৃদ্ধি, মুদ্রা ঋণে সুদে ছাড়, সামাজিক পরিকাঠামো উন্নয়ন-এর মতো একাধিক প্রকল্প ও কর্মসূচী গ্রহণ করা হয়েছে আসাম সহ উত্তর-পূর্বাঞ্চলীয় রাজ্যগুলির জন্য।
এর পাশাপাশি উত্তর-পূর্বে বিশেষ পরিকাঠামো উন্নয়ন প্রকল্পের আওতায় ১৯৩.৩২ কোটি টাকা মূল্যের ৫টি প্রকল্প অনুমোদন করা হয়েছে । এই প্রকল্পের সাহায্যে অরুণাচল প্রদেশ, আসাম, মেঘালয়, মিজোরাম এবং নাগাল্যান্ডে কোভিড-১৯ মোকাবিলায় স্বাস্থ্য পরিকাঠামো উন্নয়নে বিশেষ ব্যবস্থা গ্রহণ করা হবে। লকডাউনের সময় উত্তর-পূর্বাঞ্চলীয় রাজ্যে আটকে পড়া সাধারণ মানুষ এবং যুব সম্প্রদায়ের কাছে ত্রাণ সরবরাহের জন্য উত্তর-পূর্বাঞ্চীলয় পর্ষদ বিশেষ উদ্যোগ গ্রহণ করেছে। উত্তর-পূর্বাঞ্চলীয় রাজ্যগুলির জন্য কেন্দ্রীয় স্বাস্থ্য ও পরিবার কল্যাণ মন্ত্রক ৩০৩.৪০ কোটি টাকা বরাদ্দ করেছে। এর মধ্যে আসামে স্বাস্থ্য ক্ষেত্রের উন্নতি সহ করোনা মহামারী মোকাবিলায় ১৯১.৮৩ কোটি টাকা বরাদ্দ করা হয়েছে।
(CG/SS/SKD
প্রধানমন্ত্রীরদপ্তর
প্রধানমন্ত্রী মুদ্রা যোজনায় এক বছরের মেয়াদে শিশু ঋণে যাঁরা ঋণ পরিশোধ করেছেন, তাঁদের ঋণের ২ শতাংশ সুদের অর্থ দেবে সরকার
নয়াদিল্লি, ২৪ জুন, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে প্রধানমন্ত্রী মুদ্রা যোজনা -র আওতায় যাঁরা ১২ মাসের মেয়াদে শিশু ঋণ নিয়েছিলেন, তাঁদের ঋণের ২ শতাংশ সুদের অর্থ ফেরৎ দেওয়ার প্রস্তাব অনুমোদন করা হয়েছে।
এই প্রকল্পে ৩১শে মার্চের হিসাবে যাঁদের বকেয়া ঋণ পরিশোধ হয়নি এবং রিজার্ভ ব্যাঙ্কের নির্দেশিকা অনুযায়ী, ৩১শে মার্চের মধ্যে যাঁরা অনুৎপাদিত সম্পদের তালিকাভুক্ত হননি, তাঁরাই সুবিধা পাবেন।
এর ফলে, যাঁরা সঠিক সময়ে নিয়মিত ঋণ পরিশোধ করছেন, তাঁরা উৎসাহিত হবেন। সরকার এই প্রকল্পের জন্য ১, ৫৪২ কোটি টাকা বরাদ্দ করেছে।
প্রেক্ষাপট
আত্মনির্ভর ভারত অভিযান ঘোষণার পর অতিক্ষুদ্র, ক্ষুদ্র ও মাঝারি শিল্পোদ্যোগের জন্য এই প্রকল্পটি সহায়ক হবে। প্রধানমন্ত্রী মুদ্রা যোজনার আওতায় যাঁরা ৫০ হাজার টাকা পর্যন্ত রোজগার করতে পারেন, তাঁদের ক্ষেত্রে এই ঋণকে শিশু ঋণ বলা হয়। নির্দিষ্ট বাণিজ্যিক ব্যাঙ্ক, ব্যাঙ্ক বহির্ভূত আর্থিক প্রতিষ্ঠান, মাইক্রো ফিনান্সিয়াল ইন্সটিটিউশন, মুদ্রা লিমিটেডের নিবন্ধীকৃত সংস্থাগুলি থেকে এই ঋণ পাওয়া যায়। কোভিড-১৯ মহামারীর উদ্ভূত পরিস্থিতিতে দেশ জুড়ে লকডাউন জারি থাকার পর অতিক্ষুদ্র ও ছোট শিল্পোদ্যোগীদের ব্যবসা-বাণিজ্যে যথেষ্ট সমস্যা দেখা দিয়েছিল। এরা মূলত শিশু মুদ্রা ঋণ থেকে মূলধন যোগাড় করেছিলেন। লকডাউনের ফলে এদের আর্থিক সমস্যার সম্মুখীন হতে হয়েছে। এর ফলে, ঋণ গ্রহীতারা ঋণ পরিশোধে সমস্যায় পড়েছেন।
৩১শে মার্চের হিসাব অনুযায়ী, প্রধানমন্ত্রী মুদ্রা যোজনার শিশু ঋণের আওতায় ৯ কোটি ৩৭ লক্ষ অ্যাকাউন্ট রয়েছে, যেখানে মোট ১ লক্ষ ৬২ হাজার কোটি ঋণ বকেয়া আছে।
আগামী এক বছরের মধ্যে প্রস্তাবিত প্রকল্পটি স্মল ইন্ডাস্ট্রিজ ডেভেলপমেন্ট ব্যাঙ্ক অফ ইন্ডিয়া বাস্তবায়িত করবে। পয়লা সেপ্টেম্বর থেকে আগামী বছরের ৩১শে আগস্টের মধ্যে রিজার্ভ ব্যাঙ্কের অনুমোদনক্রমে যে সমস্ত ঋণ গ্রহীতারা তাঁদের ঋণদাতাদের থেকে মোরাটোরিয়ামের সুযোগ পাবেন, তাঁরাই কোভিড-১৯ রেগুলেটরি প্যাকেজের আওতায় এই সুযোগ পাবেন। বাকিদের ক্ষেত্রে এই প্রকল্প পয়লা জুন থেকে আগামী বছরের ৩১শে মের মধ্যে কার্যকর হবে।
এই প্রকল্পের ফলে, তৃণমূল স্তরের ঋণ গ্রহীতারা আর্থিক সুবিধা পাবেন। এর মাধ্যমে ক্ষুদ্র ব্যবসায়ীরা অর্থের অভাবে তাঁদের কর্মীদের ছাঁটাই না করে ব্যবসা-বাণিজ্য চালিয়ে যেতে পারবেন। সঙ্কটের এই সময়ে ক্ষুদ্র ব্যবসায়ীদের এই সাহায্যের ফলে অর্থনীতিতে ইতিবাচক প্রভাব পড়বে। ভবিষ্যতে যার ফলে কর্মসংস্থানের সুযোগ সৃষ্টি হবে।
CG/CB/SB
(